Dr Jorbatschof hat sesch jevreut un hat bei de Jeläjenheit träck zojejeffe, singe Menester för d Zaldate jeschaß un noch eine. Die kunnte suwisu nit ligge un wolt se loss han. Dä Jung wohr beim Lande meddsen en de Stadt jefillemp wohde un esu kohm di Jescheesch en de Medije un de jannze Welt hät üvver de Kommeniste en Rußland jelaach. dä Mathias Rust wood jefiert, ävver in Moskau för et Jereesch jestallt un do hansen uch verknack. Hä hät dann e pahr Johr jeseße un Russesch jeliehrt, ävver dann hansen noh Deutschland op Bewäärung jescheck. Et hät nit lang jedoohrt, dann hät alld widder Mes jemaat un es ohne Sching mem jekleute Flochzeusch un noch e paa beßje kromme Saache un hä moot en dr Heimat dann och norrens en dr Bau.